Skjern: Blå himmel, grønne træer og kulturtage i rød, gul og blå. De sorte klistermærker og banner med hvid skrift står i skærende kontrast til de farverige billeder.

Natten til fredag - dagen hvor Kulturtagene af Per Arnoldi indvies i Skjern og Tarm - slog den nynazistiske gruppe Nordfront, der kalder sig Den Nordiske Modstandsbevægelse, til mod kunstværkerne i Skjern og Tarm.

Her hængte vandaler et stort banner med påskriften Nordfront.dk op i Kulturtaget og klistrede klistermærker med en tekst mod kunstværket på stolperne - og tændte romerlys bål under banneret.

Det hele er dokumenteret i en video, som Nordfront har lagt op på sin hjemmeside - ledsaget af høj teknomusik.